《满江红 其一》
宋代·邓剡

王母仙桃，亲曾醉、九重春色。谁信道、鹿衔花去，浪翻鳌阙。

眉锁信娥山宛转，髻梳堕马云敧侧。恨风沙、吹透汉宫衣，馀香歇。

霓裳散，庭花灭。昭阳燕，应难说。想春深铜雀，梦残啼血。

空有琵琶传出塞，更无环佩鸣归月。又争知、有客夜悲歌，壶敲缺。

作者简介：邓剡（1232-1303），字光荐，又字中甫，号中斋。庐陵人（今江西省吉安县永阳镇邓家村）。南宋末年爱国诗人、词作家，第一个为文天祥作传的人。他与文天祥、刘辰翁是白鹭洲书院的同学。